钦定古今图书集成/理学汇编/学行典/第254卷 > 黄文经
## 钦定古今图书集成/理学汇编/学行典/第254卷 > 黄文经

按《建昌府志》：“黄文经，字景纶，号桓拨，南丰人。中进士
第，湘潭知县。湘邑城卑仅可数尺许，捐俸增筑，屹然
改观。却藩使，拒绅牍，校士以公，清驿惟严。归遇岁荒，
开仓以待，活者无算。性和易，与人言，洞见肺腑，横逆
至者，不与较。常曰：难处之事，应之以宽；难处之人，待
之以恕。教子弟惟以朴诚谦厚，虽处失意，未尝有愠”
色，曰：“造命吾所不能，吾所知者，安命而已！”疾革时，乡
人日祷于家。既没，有抚棺而恸者。

其门曰‘彰义坊，为学宫造桥、造门，又割田二百亩以
助。今学田尚存，义士之名尚在，而子孙无复知者’。”